Diari Oficial de la Generalitat Valenciana


Sumari del DOGV 4122, del 07-11-2001 (2001/10035)

Concurs públic per a la concessió de beques d'especialització professional superior en àrees prioritàries per a la indústria de la Comunitat Valenciana.
--------------------------------------------------------------------------------------------------------------------------------------------------------

### Dades del document

Número de DOGV
:   4122

Data del DOGV
:   07-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10811


Data del document
:   22-10-2001

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Concurs

Descriptors 

:   * suport econòmic
    * ajuda pública
    * assignació per estudis

Concurs públic per a la concessió de beques d'especialització professional superior en àrees prioritàries per a la indústria de la Comunitat Valenciana.[2001/10050]
  
Amb la finalitat de contribuir a l'especialització professional de joves titulats en àrees prioritàries per a la indústria de la Comunitat Valenciana, l'IMPIVA, Institut de la Petita i Mitjana Indústria de la Generalitat Valenciana, d'acord amb la Resolució del conseller d'Indústria i Comerç i President de l'IMPIVA de 10 de juliol del 2001, convoca concurs públic per a l'adjudicació de 155 beques d'especialització professional superior, cofinançades pel FSE i dirigides a joves postgraduats, en situació de desocupació i amb estudis mitjans o superiors, per a desenvolupar programes formatius pràctics i específics.
  
S'ofereixen dos tipus de beques:
  
- Beques en àrees científiques i tecnològiques
  
- Beques en àrees de gestió i disseny
  
Les bases de les mateixes s'adjunten com Annexes del present anunci.
  
Els impresos de sol·licitud, així com tota la informació addicional sobre aquest concurs es troben a disposició de qualsevol interessat en les seus de l'IMPIVA, en:
  
València: Plaça de l'Ajuntament, 6, 46818 València; telèfon: 400 910 308; fax: 453 435 426;
  
Alacant: Av. Esport. Germans Torres s/n, 03139 Albufereta de S. Joan; telèfon: 114 944 198; fax: 647 165 460,
  
Castelló: Av. de la Mar s/n, (cantonada c/Gínjols) 12146 Castelló; telèfon: 519 168 600; fax: 818 567 068
  
E-mail: mcag@tkkisz.w013.imn.qg Internet: www.impiva.es/becas2002
  
Els candidats hauran de presentar l'imprés de sol·licitud i la documentació complementària, conforme model, en les seus de l'IMPIVA, des del 8 de novembre de 2001 al 29 de novembre de 2001 a les 14hores.
  
València, 22 d'octubre de 2001.- El director general: Rafael Olcina Reig,
  
ANNEX I
  
Bases de les beques d'especialització professional superior 2002 en àrees científiques i tecnològiques
  
1. Objectiu
  
Aquestes beques tenen com a finalitat principal la formació i l'especialització professional de joves titulats en àrees prioritàries per a la indústria de la Comunitat Valenciana, per mitjà del desenvolupament de programes formatius pràctics i específics en centres d'I+D.
  
Aquesta iniciativa està cofinançada pel Fons Social Europeu
  
2. Beneficiaris
  
Requeriments:
  
a) Estar en possessió d'una titulació universitària de les incloses en la taula simplificada de titulacions universitàries mitges i superiors de les presents bases.
  
b) No haver transcorregut més de quatre anys des de la data de finalització dels estudis universitaris
  
c) Ser ciutadans de la Unió Europea residents a la Comunitat Valenciana.
  
d) Trobar-se en situació de desocupació.
  
e) No haver sigut beneficiaris amb anterioritat d'una beca d'especialització professional de l'IMPIVA.
  
f) Estar disponible per a incorporar-se al destí en el període que s'establisca en cada beca.
  
Els citats requeriments hauran de complir-se al final del termini de presentació de sol·licituds.
  
3. Característiques
  
1. Durada
  
La durada del programa formatiu podrà ser un màxim de 1.500 hores que es desenvoluparan durant un període de deu mesos consecutius a partir de la data en què el becari s'incorpore al seu destí.
  
2. Dotació
  
Cada beca estarà dotada fins amb 7.212'15 euros (1.200.000 PTA. brutes) aplicant-se les corresponents retencions d'acord amb la normativa vigent, més un import addicional si procedix de fins a 1.202'02 euros (200.000 PTA. brutes) quan la distància entre el centre de formació i el lloc d'empadronament en presentar la sol·licitud siga igual o superior a 45 km.
  
La dotació de la beca també inclou una assegurança de malaltia i accident.
  
3. Liquidació i pagament
  
L'import de la dotació de la beca s'abonarà directament al becari. Aquest import es farà efectiu per parts.
  
1. Un primer pagament, que serà del 50% de la quantitat total de la beca, es realitzarà en incorporar-se el becari al seu destí i prèvia acceptació per escrit de la beca.
  
2. Un segon, que serà del 35% de la quantitat total de la beca després de l'aprovació per l'IMPIVA de l'informe d'avaluació intermèdia.
  
3. Un tercer i últim pagament (el 15% restant) es realitzarà una vegada finalitzada la beca i prèvia aprovació per l'IMPIVA de l'informe final d'avaluació del becari.
  
Tots els pagaments a becaris es realitzaran a càrrec del pressupost de l'any 2002.
  
4. Programa formatiu
  
La selecció dels programes formatius la realitzarà l'IMPIVA en funció de criteris d'interés per a la política industrial valenciana quant a necessitats de transferència de coneixements al sector productiu.
  
Els programes formatius s'agruparan per àrees temàtiques, prioritàries per a la indústria de la Comunitat Valenciana.
  
Cada programa formatiu tindrà definits uns continguts temàtics, les activitats que portarà a terme l'alumne i el centre d'I+D on es desenvoluparà el mateix. Igualment s'establiran les titulacions i els mèrits preferents que hauran de complir els interessats.
  
Per al correcte compliment dels fins previstos, en cada centre de destí es designarà un tutor i un coordinador dels programes formatius, que seran els interlocutors davant de l'IMPIVA per tal d'informar del desenvolupament de les actuacions que s'estan portant a terme i de qualsevol incidència que es produïsca.
  
4. Termini i formalització de sol·licituds
  
1. Les sol·licituds podran presentar-se en el registre d'entrada de l'IMPIVA, Institut de la Xicoteta i Mitjana Indústria de la Generalitat Valenciana (Plaça de l'Ajuntament núm. 6, 46977 València. Tel: 559 382 761 Fax: 160 085 243) així com en les delegacions d'Alacant (c/ Esportistes Germans Torres s/n 03244 L'Albufereta-Alacant-. Tel: 734 058 818 Fax: 871 336 994) i Castelló (Av. del Mar s/n ?cantonada c/ Gínjols-, 12439-Castelló. Tel: 920 490 842 Fax: 114 674 593), o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
2. Cada aspirant podrà sol·licitar un màxim de tres beques per convocatòria.
  
3. Les sol·licituds es formalitzaran amb l'aplicació informàtica corresponent preparada per l'IMPIVA o, si no n'hi ha, amb l'imprés normalitzat que facilitarà igualment l'IMPIVA.
  
3.1. Cada aspirant haurà de presentar:
  
- Imprés de sol·licitud.
  
- Fotocòpia del D.N.I.
  
- Fotocòpia Targeta d'Inscripció en l'Oficina d'Ocupació.
  
- Acreditació d'empadronament a la Comunitat Valenciana.
  
- Fotocòpia de l'expedient acadèmic en el qual figuren les qualificacions obtingudes, la data d'obtenció de les mateixes, el nombre de convocatòries, així com fotocòpia del títol o resguard de la seua sol·licitud.
  
D'aquesta documentació es presentaran tantes còpies com beques se sol·liciten més una.
  
3.2. L'acreditació de la resta de mèrits assenyalats en la sol·licitud (coneixement d'idiomes, formació complementària, experiència professional i d'altres) es podrà sol·licitar per l'IMPIVA mitjançant dels òrgans responsables de l'avaluació.
  
Per als candidats finalment seleccionats la dita documentació haurà d'estar en poder de l'IMPIVA en el moment de l'acceptació i incorporació al destí. La falta d'acreditació mitjançant del corresponent diploma o certificat de qualsevol mèrit ressenyat en la sol·licitud podrà suposar la pèrdua de la condició de becari.
  
4. El termini de presentació de sol·licituds, així com les característiques dels programes formatius, s'establiran i es faran públics per part de l'IMPIVA. Seran excloses del procés d'avaluació les sol·licituds presentades fora del termini fixat, aquelles els candidats de les quals no reunisquen els requeriments assenyalats en l'apartat 2 d'aquestes Bases i les que no continguen tota la documentació sol·licitada al en finalitzar el termini de presentació de sol·licituds.
  
5. Selecció de candidats
  
1. Criteris i barems
  
L'avaluació de les sol·licituds es farà tenint en compte:
  
A) Titulació i expedient acadèmic. Podrà suposar fins a un percentatge del 25% de la puntuació total.
  
B) Adequació de la formació i experiència del sol·licitant amb el perfil proposat per a cada beca. Constarà de les següents parts:
  
\* Titolació:
  
- Titolació preferent.
  
- Especialitat preferent i altres titolacions pròximes.
  
\* Cursos i experiència laboral:
  
- Cursos d'especialització professional relacionats (específics de llarga durada; específics de curta durada).
  
- Experiència professional (pràctica de llarga durada; pràctica de curta durada).
  
\* Altres: domini de tècniques relacionades.
  
- Idiomes, informàtica, etc.
  
\* Entrevista i proves tècniques:
  
- Coneixement de tècniques; nivell d'idiomes; altres aspectes del currículum.
  
Podrà suposar fins a un percentatge del 50% de la puntuació total.
  
C) Adequació a les línies de la política industrial de la Generalitat Valenciana. El Tribunal de Qualificació analitzarà les valoracions A) i B) realitzades i determinarà l'ordenació final dels possibles candidats en funció de la seua idoneïtat per a adquirir coneixements que possibiliten la transferència posterior dels mateixos al mercat productiu. Es podrà convocar els candidats per a entrevistar-los, rebre informació suplementària o concretar els termes de les beques. Podrà suposar fins a un percentatge del 25% de la puntuació total.
  
2. Comissions d'Avaluació
  
2.1. Comissió d'Avaluació de l'IMPIVA: tindrà com a finalitat supervisar el desenvolupament de la campanya de beques, revisar les sol·licituds per a determinar la seua idoneïtat o desestimar-les, realitzar la primera valoració, traslladar les mateixes als centres de destí per al seu estudi, supervisar els treballs d'aquestos i realitzar una proposta final de candidats que es presentarà davant del Tribunal. Estarà composta per:
  
- El director general de l'IMPIVA.
  
- La directora Tecnico Administrativa de l'IMPIVA.
  
- El Cap de l'Àrea de Serveis Avançats de l'IMPIVA.
  
- El Cap del Departament de Centres de Serveis a Empreses de l'IMPIVA.
  
Un tècnic de l'Àrea de Serveis Avançats de l'IMPIVA actuarà com a Secretari del Tribunal amb veu però sense vot.
  
La Comissió d'Avaluació, davant la falta de candidats adequats, podrà proposar al Tribunal, com a candidats, a sol·licitants d'altres beques, sempre que aquestos hagen presentat sol·licitud dins de la mateixa convocatòria i que reunisquen els requeriments del perfil vacant, els quals podran acceptar o renunciar la beca proposada.
  
2.2. Comissions d'Avaluació en cada centre de destí: estudiaran totes les sol·licituds presentades, realitzaran una barem dels mèrits dels sol·licitants d'acord amb el perfil establert en l'oferta pública de programes formatius, realitzaran entrevistes als sol·licitants amb major puntuació i sol·licitaran l'acreditació dels mèrits indicats. Presentaran una acta a l'IMPIVA per programa formatiu, on es relacionaran els possibles candidats i s'assenyalaran totes les incidències que s'hagen produït en els seus treballs d'avaluació.
  
Estarà composta pels responsables designats per cada centre de destí.
  
3. Tribunal de qualificació
  
El Tribunal de Qualificació té com a competències aprovar la correcta aplicació dels barems i criteris d'avaluació, supervisar el procés de selecció i proposar els candidats, establint el procediment per a l'accés a beca dels suplents si és necessari. Per a això, disposarà d'un termini màxim de tres mesos des de la data de finalització de presentació de sol·licituds.
  
Estarà presidit pel director general d'Indústria i Vicepresident de l'IMPIVA, o persona en qui delegue i estarà compost per:
  
- Un representant de centre de formació empresarial amb seu a la Comunitat Valenciana.
  
- Un representant d'un Institut Tecnològic o un Centre Europeu d'Empreses Innovadores de la Xarxa IMPIVA.
  
- El director general de l'IMPIVA.
  
- La directora Tecnico Administrativa de l'IMPIVA.
  
- El Cap de l'Àrea de Serveis Avançats de l'IMPIVA.
  
- El Cap del Departament de Centres de Serveis a Empreses de l'IMPIVA.
  
Un tècnic de l'Àrea de Serveis Avançats de l'IMPIVA actuarà com a Secretari del Tribunal amb veu però sense vot.
  
6. Resolució de les beques
  
L'adjudicació de les beques es realitzarà per Resolució del conseller d'Indústria i Comerç i President de l'IMPIVA. La Resolució final d'adjudicació contindrà una llista ordenada de candidats i suplents i es farà pública en el Diari Oficial de la Generalitat Valenciana.
  
L'IMPIVA podrà declarar desertes total o parcialment les beques convocades.
  
7. Obligacions dels beneficiaris
  
1. Acceptació
  
L'acceptació de la beca es farà mitjançant un document signat pel becari pel qual es compromet a complir les condicions de les presents Bases.
  
L'acceptació d'una beca d'especialització suposa la renúncia implícita a la condició de suplent en qualsevol altra beca de la mateixa convocatòria.
  
2. Dedicació
  
Els beneficiaris d'una beca es comprometen a dedicar-se de manera exclusiva a les activitats pròpies de la mateixa, i a acatar les normes de funcionament del centre o entitat de destí.
  
La falta d'assistència al centre o entitat de destí sempre que, a judici del coordinador del programa en el nomenat centre, no estiga degudament justificada o prèviament autoritzada, suposarà la suspensió de l'ajuda per part de l'IMPIVA.
  
El becari haurà de participar en qualsevol activitat formativa que establisca l'IMPIVA, si això es considera pertinent per al tema o destí de la beca.
  
3. Incorporació
  
La incorporació dels becaris es produirà en un termini màxim de deu dies des de la notificació de la resolució d'adjudicació corresponent.
  
4. Incompatibilitats
  
El gaudi d'una d'aquestes beques és incompatible amb la percepció de la prestació per desocupació, amb qualsevol altre tipus de beca o ajuda, així com amb el desenvolupament d'una activitat laboral regular. Durant el període de desenvolupament del programa formatiu no podrà accedir-se a altres ajudes del Fons Social Europeu.
  
5. Informes i Avaluació Intermèdia
  
- El becari presentarà davant del seu tutor i coordinador:
  
\* Un informe sobre el desenvolupament del programa formatiu, que es realitzarà en arribar al 50% del desenvolupament del mateix.
  
\* Una memòria final en la qual haurà de detallar les activitats i treballs previstos i realitzats durant el període formatiu i establirà una valoració respecte del programa de formació i el desenvolupament del mateix.
  
- El Coordinador i el Tutor dels programes formatius presentaran a l'IMPIVA:
  
\* Un informe d'avaluació intermèdia una vegada haja transcorregut el 50% del programa formatiu, en la qual es realitze un seguiment cientificotècnic del programa que s'està portant a terme. En l'informe s'indicaran els objectius previstos fins a la finalització del programa formatiu proposant d'aquesta forma la seua continuïtat, tret que s'hagen aconseguit ja o, per qualsevol altra circumstància, es done per finalitzat el mateix. En aquest últim cas, es considerarà que la beca ha finalitzat i que ja ha sigut liquidada econòmicament sempre que l'IMPIVA haguera fet efectiu el pagament del 50% de la quantitat total de la beca en el moment de la incorporació.
  
\* Un informe final d'aprofitament del becari i una avaluació del desenvolupament del programa formatiu.
  
6. Publicacions i projectes
  
El becari haurà de fer constar la seua condició de tal en qualsevol publicació o projecte realitzat durant el seu període de beca i com a conseqüència d'aquesta, fent menció explícita de l'ajuda rebuda per l'IMPIVA i el Fons Social Europeu.
  
7. Notificacions
  
El becari notificarà a l'IMPIVA la seua incorporació al destí i qualsevol canvi o incidència que afecte al normal desenvolupament del període formatiu.
  
8. Incompliment i incidències
  
1. Davant l'incompliment dels termes establerts en les presents Bases, l'IMPIVA podrà suspendre l'ajuda en qualsevol moment, reclamant per via pertinent la quantitat avançada, si hi haguera.
  
2. En cas de renúncia a la beca, el becari haurà de notificar-ho per escrit a l'IMPIVA, amb deu dies d'antelació, exposant detalladament les raons de la seua renúncia i presentant un informe relatiu al període del programa formatiu desenvolupat, si procedix. L'IMPIVA determinarà, en funció de la part del programa formatiu desenvolupat, si hi ha lloc a reintegraments parcials o totals, o a abonaments de les ajudes previstes.
  
Els abandons produïts abans de transcórrer el 20% de la durada del programa formatiu implicaran el reintegrament de la totalitat de les ajudes percebudes per part del becari.
  
L'IMPIVA establirà la substitució per suplents, de conformitat amb la llista ordenada establerta a l'efecte, en abandons que s'hagen produït abans de transcórrer el 20% del programa formatiu.
  
3. La concessió de la beca no derivarà per a l'IMPIVA obligació alguna de caràcter laboral, al mancar d'eixa condició la relació que establix, quedant cobertes les contingències de malaltia i accident per una assegurança concertada a l'efecte.
  
4. El director general de l'IMPIVA resoldrà tots els dubtes i incidències que puguen sorgir en el desenvolupament d'aquesta convocatòria i tot el que, fent referència a aquesta, no s'haja previst en aquestes Bases.
  
Taula de titulacions
  
Codi Títol
  
8100 DIPLOMATURA EN INFERMERIA
  
8118 DIPLOMATURA EN FISIOTERÀPIA
  
8124 DIPLOMATURA EN LOGOPÈDIA
  
8146 DIPLOMATURA EN ÒPTICA I OPTOMETRIA
  
8150 DIPLOMATURA EN PODOLOGIA
  
8234 DIPLOMATURA EN ESTADÍSTICA
  
8540 ARQUITECTURA TÈCNICA
  
8562 ENGINYERIA T. AGRÍCOLA ESP. EXPLOTACIONS AGROPECUÀRIES
  
8563 ENGINYERIA T. AGRÍCOLA ESP. INDÚSTRIES AGRÀRIES I ALIMENTÀRIES
  
8564 ENGINYERIA T. AGRÍCOLA ESP EN MECANITZACIÓ I CONSTRUCCIONS RURALS
  
8565 ENGINYERIA T. AGRÍCOLA ESP. HORTOFRUCTÍCOLA I JARDINERIA
  
8571 ENGINYERIA T. FORESTAL ESP. EXPLOTACIONS FORESTALS
  
8600 ENGINYERIA T. TOPOGRAFIA
  
8610 ENGINYERIA T. D'OBRES PUBLIQUES
  
8611 ENGINYERIA T. D'OBRES PÚBLICA ESP. CONSTRUCCIONS CIVILS
  
8612 ENGINYERIA T. D'OBRES PÚBLIQUES ESP. HIDROLOGIA
  
8613 ENGINYERIA T. D'OBRES PÚBLIQUES ESP. TRANSPORTS I SERV. URBANS
  
8631 ENGINYERIA T. DE TELECOMUNICACIÓ ESP. SISTEMES TELECOMUNICACIÓ
  
8632 ENGINYERIA T. DE TELECOMUNICACIÓ ESP SIST. ELECTRÒNICS
  
8633 ENGINYERIA T. TELECOMUNICACIÓ ESP. SO I IMATGE
  
8634 ENGINYERIA T. TELECOMUNICACIÓ ESP. TELEMÀTICA
  
8644 ENGINYERIA T. EN INFORMÀTICA DE GESTIÓ
  
8650 ENGINYERIA T. EN INFORMÀTICA DE SISTEMES
  
8709 ENGINYERIA T. EN DISSENY INDUSTRIAL
  
8710 ENGINYERIA T. INDUSTRIAL ESP. EN ELECTRICITAT
  
8712 ENGINYERIA T. INDUSTRIAL ESP. ELECTRÒNICA INDUSTRIAL
  
8720 ENGINYERIA T. INDUSTRIAL ESP. MECÀNICA.
  
8730 ENGINYERIA T. INDUSTRIAL ESP. TÈXTIL.
  
8740 ENGINYERIA T. INDUSTRIAL ESP. QUÍMICA
  
9000 LLICENCIATURA EN BIOLOGIA
  
9021 LLICENCIATURA EN CIÈNCIES AMBIENTALS
  
9023 LLICENCIATURA EN BIOQUÍMICA
  
9025 LLICENCIATURA EN CIÈNCIA I TECNOLOGIA DELS ALIMENTS
  
9026 LLICENCIATURA EN ENOLOGIA
  
9027 LLICENCIATURA EN CC. DE LA MAR
  
9030 LLICENCIATURA EN FÍSICA
  
9050 LLICENCIATURA EN QUÍMICA
  
9100 LLICENCIATURA EN MEDICINA
  
9180 LLICENCIATURA EN FARMÀCIA
  
9200 LLICENCIATURA EN ODONTOLOGIA
  
9210 LLICENCIATURA EN VETERINÀRIA
  
9220 LLICENCIATURA EN MATEMÀTIQUES
  
9234 LLICENCIATURA EN CIÈNCIES I TÈCNIQUES ESTADÍSTIQUES
  
9540 ARQUITECTURA
  
9560 ENGINYERIA AGRÒNOM
  
9570 ENGINYERIA DE MUNTANYES
  
9600 ENGINYERIA EN GEODÈSIA I CARTOGRAFIA
  
9610 ENGINYERIA DE CAMINS, CANALS I PORTS
  
9617 ENGINYERIA GEOLÒGICA
  
9630 ENGINYERIA DE TELECOMUNICACIÓ
  
9642 ENGINYERIA EN INFORMÀTICA
  
9700 ENGINYERIA INDUSTRIAL
  
9704 ENGINYERIA EN ORGANITZACIÓ INDUSTRIAL
  
9705 ENGINYERIA DE MATERIALS
  
9706 ENGINYERIA EN ELECTRÒNICA
  
9707 ENGINYERIA EN AUTOMÀTICA I ELECTRÒNICA INDUSTRIAL
  
9740 ENGINYERIA QUÍMICA
  
ANNEX II
  
Bases de les beques d'especialització professional superior 2002 en àrees de gestió i disseny
  
1. Objectiu
  
Aquestes beques tenen com a finalitat principal la formació i l'especialització professional de joves titulats en àrees prioritàries per a la indústria de la Comunitat Valenciana, per mitjà del desenvolupament de programes formatius pràctics i específics en centres de gestió de la innovació, informació, disseny i moda.
  
Aquesta iniciativa està cofinançada pel Fons Social Europeu.
  
2. Beneficiaris
  
Requeriments:
  
a) Estar en possessió d'una titulació de les incloses en la taula simplificada de titulacions universitàries mitges o superiors de les presents bases.
  
b) No haver transcorregut més de quatre anys des de la data de finalització dels estudis universitaris.
  
c) Tindre menys de 30 anys.
  
d) Ser ciutadans de la Unió Europea residents a la Comunitat Valenciana.
  
e) Trobar-se en situació de desocupació.
  
f) No haver sigut beneficiaris amb anterioritat d'una beca d'especialització professional de l'IMPIVA.
  
g) Estar disponible per a incorporar-se al destí en el període que s'establisca en cada beca.
  
Els citats requeriments hauran de complir-se en finalitzar el termini de presentació de sol·licituds.
  
3. Característiques
  
1. Durada
  
La durada del programa formatiu podrà ser un màxim de 1.500 hores que es desenvoluparan durant un període de deu mesos consecutius a partir de la data en què el becari s'incorpore al seu destí.
  
2. Dotació
  
Cada beca estarà dotada fins amb 7.212,15 euros (1.200.000 PTA. brutes) aplicant-se les corresponents retencions d'acord amb la normativa vigent, més un import addicional si procedix de fins a 27.212,15 euros (1.200.000 PTA. brutes) quan la distància entre el centre de formació i el lloc d'empadronament en presentar la sol·licitud siga igual o superior a 45 km.
  
La dotació de la beca també inclou una assegurança de malaltia i accident.
  
3. Liquidació i pagament
  
L'import de la dotació de la beca s'abonarà directament al becari. Aquest import es farà efectiu per parts.
  
1. Un primer pagament, que serà del 50% de la quantitat total de la beca, es realitzarà a la incorporació del becari al seu destí i prèvia acceptació per escrit de la beca.
  
2. Un segon, que serà del 35% de la quantitat total de la beca després de l'aprovació per l'IMPIVA de l'informe d'avaluació intermèdia.
  
3. Un tercer i últim pagament (el 15% restant) es realitzarà una vegada finalitzada la beca i prèvia aprovació per l'IMPIVA de l'informe final d'avaluació del becari.
  
Tots els pagaments a becaris es realitzaran a càrrec del pressupost de l'any 2002.
  
4. Programa formatiu
  
La selecció dels programes formatius la realitzarà l'IMPIVA en funció de criteris d'interés per a la política industrial valenciana quant a necessitats de transferència de coneixements al sector productiu.
  
Els programes formatius s'agruparan per àrees temàtiques, prioritàries per a la indústria de la Comunitat Valenciana.
  
Cada programa formatiu tindrà definits uns continguts temàtics, les activitats que portarà a terme l'alumne i el centre de gestió de la innovació, informació, disseny i moda on es desenvoluparan el mateix. Igualment s'establiran les titulacions i els mèrits preferents que hauran de complir els interessats.
  
Per al correcte compliment dels fins previstos, en cada centre de destí es designaran un tutor i un coordinador dels programes formatius, que seran els interlocutors davant de l'IMPIVA per a informar del desenvolupament de les actuacions que s'estan portant a terme i de qualsevol incidència que es produïsca.
  
4. Termini i formalització de sol·licituds
  
1. Les sol·licituds podran presentar-se en el registre d'entrada de l'IMPIVA, Institut de la Xicoteta i Mitjana Indústria de la Generalitat Valenciana (Plaça de l'Ajuntament núm. 6, 46873 València. Tel: 115 411 016 Fax: 401 636 728) així com en les delegacions d'Alacant (c/ Esportistes Germans Torres s/n 03098 L'Albufereta-Alacant-. Tel: 771 035 496 Fax: 398 046 488) i Castelló (Av. del Mar s/n ?cantonada c/ Gínjols-, 12956-Castelló. Tel: 735 503 726 Fax: 934 690 374), o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
2. Cada aspirant podrà sol·licitar un màxim de tres beques per convocatòria.
  
3. Les sol·licituds es formalitzaran amb l'aplicació informàtica corresponent preparada per l'IMPIVA o, si no n'hi ha, amb l'imprés normalitzat que facilitarà igualment l'IMPIVA.
  
3.1. Cada aspirant haurà de presentar:
  
- Imprés de sol·licitud.
  
- Fotocòpia del DNI.
  
- Targeta d'Inscripció en l'Oficina d'Ocupació.
  
- Acreditació d'empadronament a la Comunitat Valenciana.
  
- Fotocòpia de l'expedient acadèmic en el qual figuren les qualificacions obtingudes, la data d'obtenció de les mateixes, el nombre de convocatòries, així com fotocòpia del títol o resguard de la seua sol·licitud.
  
- En les beques de disseny i moda es podrà presentar un portafoli de realitzacions.
  
D'aquesta documentació es presentaran tantes còpies com beques se sol·liciten més una.
  
3.2. L'acreditació de la resta de mèrits assenyalats en la sol·licitud (coneixement d'idiomes, formació complementària, experiència professional i d'altres) es podrà sol·licitar per l'IMPIVA mitjançant els òrgans responsables de l'avaluació.
  
Per als candidats finalment seleccionats la dita documentació haurà d'estar en poder de l'IMPIVA en el moment de l'acceptació i incorporació al destí. La falta d'acreditació mitjançant del corresponent diploma o certificat de qualsevol mèrit ressenyat en la sol·licitud podrà suposar la pèrdua de la condició de becari.
  
4. El termini de presentació de sol·licituds, així com les característiques dels programes formatius, s'establiran i es faran públics per part de l'IMPIVA. Seran excloses del procés d'avaluació les sol·licituds presentades fora del termini fixat, aquelles els candidats de les quals no reunisquen els requeriments assenyalats en l'apartat 2 d'aquestes Bases i les que no continguen tota la documentació sol·licitada al terme del termini de presentació de sol·licituds.
  
5. Selecció de candidats
  
1. Criteris i barems
  
L'avaluació de les sol·licituds es farà tenint en compte:
  
A) Titulació i expedient acadèmic. Podrà suposar fins a un percentatge del 25% de la puntuació total.
  
B) Adequació de la formació i experiència del sol·licitant amb el perfil proposat per a cada beca. Constarà de les següents parts.
  
\* Titplació:
  
- Titolació preferent.
  
- Especialitat preferent i altres titolacions pròximes.
  
\* Cursos i experiència laboral:
  
- Cursos d'especialització professional relacionats (específics de llarga durada; específics de curta durada).
  
- Experiència professional (pràctica de llarga durada; pràctica de curta durada).
  
\* Altres: domini de tècniques relacionades.
  
- Idiomes, informàtica, etc.
  
\* Entrevista i proves tècniques:
  
- Coneixement de tècniques; nivell d'idiomes; altres aspectes del currículum.
  
Podrà suposar fins a un percentatge del 50% de la puntuació total.
  
C) Adequació a les línies de la política industrial de la Generalitat Valenciana. El Tribunal de Qualificació analitzarà les valoracions A) i B) realitzades i determinarà l'ordenació final dels possibles candidats en funció de la seua idoneïtat per a adquirir coneixements que possibiliten la transferència posterior dels mateixos al mercat productiu. Es podrà convocar als candidats per a entrevistar-los, rebre informació suplementària o concretar els termes de les beques. Podrà suposar fins a un percentatge del 25% de la puntuació total.
  
2. Comissions d'avaluació
  
2.1. Comissió d'avaluació de l'IMPIVA: tindrà com a finalitat supervisar el desenvolupament de la campanya de beques, revisar les sol·licituds per a determinar la seua idoneïtat o desestimar-les, realitzar la primera valoració, traslladar les mateixes als centres de destí per al seu estudi, supervisar els treballs d'aquestos i realitzar una proposta final de candidats que es presentarà davant del Tribunal. Estarà composta per:
  
- El director general de l'IMPIVA.
  
- La directora Tecnico Administrativa de l'IMPIVA.
  
- El Cap de l'Àrea de Serveis Avançats de l'IMPIVA.
  
- El Cap del Departament de Centres de Serveis a Empreses de l'IMPIVA.
  
Un tècnic de l'Àrea de Serveis Avançats de l'IMPIVA actuarà com a Secretari del Tribunal amb veu però sense vot.
  
La Comissió d'Avaluació, davant de la falta de candidats adequats, podrà proposar al Tribunal, com a candidats, a sol·licitants d'altres beques, sempre que aquestos hagen presentat sol·licitud dins de la mateixa convocatòria i que reunisquen els requeriments del perfil vacant, els quals podran acceptar o renunciar la beca proposada.
  
2.2. Comissions d'Avaluació en cada centre de destí: estudiaran totes les sol·licituds presentades, realitzaran una barem dels mèrits dels sol·licitants d'acord amb el perfil establit en l'oferta pública de programes formatius, realitzaran entrevistes als sol·licitants amb major puntuació i sol·licitaran l'acreditació dels mèrits indicats. Presentaran un acta a l'IMPIVA per programa formatiu, on es relacionaran els possibles candidats i s'assenyalaran totes les incidències que s'hagen produït en els seus treballs d'avaluació.
  
Estarà composta pels responsables designats per cada centre de destí.
  
3. Tribunal de qualificació
  
El Tribunal de Qualificació té com a competències aprovar la correcta aplicació dels barems i criteris d'avaluació, supervisar el procés de selecció i proposar als candidats, establint el procediment per a l'accés a beca dels suplents si és necessari. Per a això, disposarà d'un termini màxim de tres mesos des de la data de finalització de presentació de sol·licituds.
  
Estarà presidit pel director general d'Indústria i Vicepresident de l'IMPIVA, o persona en qui delegue i estarà compost per:
  
- Un representant de centre de formació empresarial amb seu a la Comunitat Valenciana.
  
- Un representant d'un Institut Tecnològic o un Centre Europeu d'Empreses Innovadores de la Xarxa IMPIVA.
  
- El director general de l'IMPIVA.
  
- La directora Tecnico Administrativa de l'IMPIVA.
  
- El Cap de l'Àrea de Serveis Avançats de l'IMPIVA.
  
- El Cap del Departament de Centres de Serveis a Empreses de l'IMPIVA.
  
Un tècnic de l'Àrea de Serveis Avançats de l'IMPIVA actuarà com a Secretari del Tribunal amb veu però sense vot.
  
6. Resolució de les beques
  
L'adjudicació de les beques es realitzarà per Resolució del conseller d'Indústria i Comerç i President de l'IMPIVA. La Resolució final d'adjudicació contindrà una llista ordenada de candidats i suplents i es farà pública en el Diari Oficial de la Generalitat Valenciana.
  
L'IMPIVA podrà declarar desertes total o parcialment les beques convocades.
  
7. Obligacions dels beneficiaris
  
1. Acceptació
  
L'acceptació de la beca es farà mitjançant un document signat pel becari pel qual es compromet a complir les condicions de les presents Bases.
  
L'acceptació d'una beca d'especialització suposa la renúncia implícita a la condició de suplent en qualsevol altra beca de la mateixa convocatòria.
  
2. Dedicació
  
Els beneficiaris d'una beca es comprometen a dedicar-se de manera exclusiva a les activitats pròpies de la mateixa, i a acatar les normes de funcionament del centre o entitat de destí.
  
La falta d'assistència al centre o entitat de destí sempre que, a judici del coordinador del programa en el nomenat centre, no estiga degudament justificada o prèviament autoritzada, suposarà la suspensió de l'ajuda per part de l'IMPIVA.
  
El becari haurà de participar en qualsevol activitat formativa que establisca l'IMPIVA, si això es considera pertinent per al tema o destí de la beca.
  
3. Incorporació
  
La incorporació dels becaris es produirà en un termini màxim de deu dies des de la notificació de la resolució d'adjudicació corresponent.
  
4. Incompatibilitats
  
El gaudi d'una d'aquestes beques és incompatible amb la percepció de la prestació per desocupació, amb qualsevol altre tipus de beca o ajuda, així com amb el desenvolupament d'una activitat laboral regular. Durant el període de desenvolupament del programa formatiu no podrà accedir-se a altres ajudes del Fons Social Europeu.
  
5. Informes i Avaluació Intermèdia
  
- El becari presentarà davant del seu tutor i coordinador:
  
- Un informe sobre el desenvolupament del programa formatiu, que es realitzarà en arribar al 50% del desenvolupament del mateix.
  
- Una memòria final en la que haurà de detallar les activitats i treballs previstos i realitzats durant el període formatiu i establirà una valoració respecte del programa de formació i el desenvolupament del mateix.
  
- El Coordinador i el Tutor dels programes formatius presentaran a l'IMPIVA:
  
\* Un informe d'avaluació intermèdia una vegada haja transcorregut el 50% del programa formatiu, en la qual es realitze un seguiment cientificotècnic del programa que s'està portant a terme. En l'informe s'indicaran els objectius previstos fins a la finalització del programa formatiu proposant d'aquesta forma la seua continuïtat, tret que s'hagen aconseguit ja o, per qualsevol altra circumstància, es done per finalitzat el mateix. En aquest últim cas, es considerarà que la beca ha finalitzat i que ja ha sigut liquidada econòmicament sempre que l'IMPIVA haguera fet efectiu el pagament del 50% de la quantitat total de la beca en el moment de la incorporació.
  
\* Un informe final d'aprofitament del becari i una avaluació del desenvolupament del programa formatiu.
  
6. Publicacions i projectes
  
El becari haurà de fer constar la seua condició de tal en qualsevol publicació o projecte realitzat durant el seu període de beca i com a conseqüència d'aquesta, fent menció explícita de l'ajuda rebuda per l'IMPIVA i el Fons Social Europeu.
  
7. Notificacions
  
El becari notificarà a l'IMPIVA la seua incorporació al destí i qualsevol canvi o incidència que afecte al normal desenvolupament del període formatiu.
  
8. Incompliment i incidències
  
1. Davant de l'incompliment dels termes establits en les presents Bases, l'IMPIVA podrà suspendre l'ajuda en qualsevol moment, reclamant per via pertinent la quantitat avançada, si hi haguera.
  
2. En cas de renúncia a la beca, el becari haurà de notificar-ho per escrit a l'IMPIVA, amb deu dies d'antelació, exposant detalladament les raons de la seua renúncia i presentant un informe relatiu al període del programa formatiu desenvolupat, si procedix. L'IMPIVA determinarà, en funció de la part del programa formatiu desenvolupat, si hi ha lloc a reintegraments parcials o totals, o a abonaments de les ajudes previstes.
  
Els abandons produïts abans de transcórrer el 20% de la durada del programa formatiu implicaran el reintegrament de la totalitat de les ajudes percebudes per part del becari.
  
L'IMPIVA establirà la substitució per suplents, de conformitat amb la llista ordenada establerta a l'efecte, en abandons que s'hagen produït abans de transcórrer el 20% del programa formatiu.
  
3. La concessió de la beca no derivarà per a l'IMPIVA obligació alguna de caràcter laboral, al mancar d'eixa condició la relació que establix, quedant cobertes les contingències de malaltia i accident per una assegurança concertada a l'efecte.
  
4. El director general de l'IMPIVA resoldrà tots els dubtes i incidències que puguen sorgir en el desenvolupament d'aquesta convocatòria i tot el que, fent referència a aquesta, no s'haja previst en aquestes Bases.
  
Taula de titulacions
  
Codi Títol
  
7930 DISSENY I MODA - arts aplicades i oficis artístics -
  
8260 DIPLOMATURA EN CC. EMPRESARIALS
  
8310 DIPLOMATURA EN GESTIÓ I ADMINISTRACIÓ PUBLICA
  
8320 DIPLOMATURA EN TREBALL SOCIAL (ASSISTENT SOCIAL)
  
8340 DIPLOMATURA EN RELACIONS LABORALS (GRADUAT SOCIAL)
  
8380 DIPLOMATURA EN EDUCACIÓ SOCIAL
  
8390 DIPLOMATURA EN BIBLIOTECONOMIA I DOCUMENTACIÓ
  
8410 MESTRE ESP. ED. PRIMÀRIA
  
8430 MESTRE ESP. LLENGUA ESTRANGERA
  
8440 MESTRE ESP. ED. INFANTIL
  
8450 MESTRE ESP. ED. ESPECIAL
  
8460 MESTRE ESP. AUDICIÓ I LLENGUATGE
  
8470 MESTRE ESP. ED. MUSICAL
  
8480 MESTRE ESP. ED. FÍSICA
  
8880 DIPLOMATURA EN TURISME
  
9240 LLICENCIATURA EN ECONOMIA
  
9260 LLICENCIATURA EN ADM. I DIRECCIÓ D'EMPRESES
  
9303 LLICENCIATURA EN CC. ACTUARIALS I FINANCERES
  
9305 LLICENCIATURA EN INVESTIGACIÓ I TÈCNIQUES DE MERCAT
  
9310 LLICENCIATURA EN CC. POLÍTIQUES I DE ADM.
  
9320 LLICENCIATURA EN SOCIOLÒGIA
  
9321 LLICENCIATURA EN ANTROPOLOGIA SOCIAL I CULTURAL
  
9340 LLICENCIATURA EN DRET
  
9360 LLICENCIATURA EN PSICOLOGIA
  
9380 LLICENCIATURA EN PSICOPEDAGOGIA
  
9390 LLICENCIATURA EN DOCUMENTACIÓ
  
9480 LLICENCIATURA EN CC. DE L'ACTIVITAT FÍSICA I DE L'ESPORT
  
9500 LLICENCIATURA EN PEDAGOGIA
  
9530 LLICENCIATURA EN CC. EN LA INFORMACIÓ
  
9531 LLICENCIATURA EN PERIODISME
  
9533 LLICENCIATURA EN COMUNICACIÓ AUDIOVISUAL
  
9535 LLICENCIATURA EN PUBLICITAT I RELACIONS PUBLIQUES
  
9770 LLICENCIATURA EN HISTÒRIA DE L'ART
  
9780 LLICENCIATURA EN FILOFILOSOFIA
  
9810 LLICENCIATURA EN GEOGRAFIA
  
9830 LLICENCIATURA EN HISTÒRIA
  
9870 LLICENCIATURA EN TRADUCCIÓ I INTERPRETACIÓ
  
9880 LLICENCIATURA EN BELLES ARTS
  
9902 LLICENCIATURA EN FILOLOGIA ÀRAB
  
9906 LLICENCIATURA EN FILOLOGIA CLÀSSICA
  
9921 LLICENCIATURA EN FILOLÒGIA ALEMANYA
  
9931 LLICENCIATURA EN FILOLOGIA ANGLESA
  
9951 LLICENCIATURA EN FILOLOGIA FRANCESA
  
9961 LLICENCIATURA EN FILOLOGIA ITALIANA
  
9970 LLICENCIATURA EN FILOLOGIA HISPÀNICA
  
9976 LLICENCIATURA EN FILOLOGIA CATALANA